અમારા જંગલની એક જબરદસ્ત વાત કહું તો અહીં બધા પ્રાણીઓ એકબીજાનાં ખોરાક શૃંખલાનો ભાગ છે. મારો કહેવાનો મતલબ એમ છે કે એકબીજાને ખાઈને જંગલનું બેલેન્સ જળવાઈ રહે. પણ જો અમે મસ્ત રાજ કરી આયખું પૂર્ણ કર્યું હોય, કે કોઈ સાથે લડાઈમાં માર્યા ગયા હોય તો સ્વમાનથી મર્યા કહેવાય. પણ આ માનવીઓનું કાંઈ ખરું નથી. ઘણાં અમને જોઈ ઘેલા થતા હોય, ઘણા અમારાં સંરક્ષણ માટે કટિબદ્ધ હોય, અને કેટલાક શિકાર કરે, પ્રાણીઓની તસ્કરી કરે! એમાં સાલું આપણને બહુ લાગી આવે. કુદરત પાસેથી તમે લઈ તો લો છો, પણ પાછુ કેવી રીતે આપશો?